Jah, puudus on olnud kõrgemal tasandil sätestatud reeglistikust, mis näeb astmeliselt ette, kuidas kool peab talitama koolikorra rikkumiste puhul. Astmeliselt sellepärast, et on ju vahe, kas õpilane rikub tunnis korda harva või on tegemist paadunud tunnihuligaaniga, kas paneb pausi juhuslikult korra või kaks kuus, või jääb tal nädalas reeglipäraselt mitu koolipäeva vahele; kas eksiti esimest või kahekümnendat korda.  Mõjutusvahendid neile juhtudele reageerimisel peavad olema erinevad.